જો નરેન્દ્ર મોદીનો પાકિસ્તાન અંગેનો સુપર પ્લાન સફળ નિવડે, તો પાકિસ્તાનમાં નવાઝ શરીફ પોતાની જાતને નરેન્દ્ર મોદી જેવા બનાવશે. પાકિસ્તાનમાં પોતાની સરકારને મજબૂત બનાવવા નવાઝ શરીફ તેમની સરકાર સામે પડકાર ફેંકનાર તમામ આતંકવાદીઓ તથા સૈન્યને કાબૂમાં રાખવાનો પ્રયત્ન કરશે. જો નવાઝ શરીફને મોદી મંત્ર લાગૂ પડી જાય, તો પાકિસ્તાનમાં એક મજબૂત સરકાર રહે કે જેની સાથે ભારત લાંબાગાળાની સમજૂતીઓ પણ કરી શકે. આમ નરેન્દ્ર મોદીનો પોતાની ડિપ્લોમોદી દ્વારા પાકિસ્તાનના વડાપ્રધાન નવાઝને નરેન્દ્ર બનાવવાનો પ્લાન છે અને નવાઝે જે રીતે તમામ વિરોધો છતાં ભારત આવવાનું આમંત્રણ સ્વીકાર્યું, તેનાથી સ્પષ્ટ છે કે નવાઝને નરેન્દ્ર બનાવવાનો મોદીનો પ્લાન પહેલા તબક્કામાંથી સફળતાપૂર્વક પસાર થઈ ગયો.